रिझर्व्ह बँक ऑफ इंडियाच्या पतधोरण समितीची बैठक आज संपणार

दिल्ली : रिझर्व्ह बँक ऑफ इंडियाच्या पतधोरण समितीची बैठक आज संपणार आहे. रिझर्व्ह बँकेचे गव्हर्नर संजय मल्होत्रा आज समितीचा निर्णय जाहीर करतील. तीन दिवस चाललेल्या या बैठकीत रेपो दरात कपात करायची की नाही यावर सखोल चर्चा झाली. यावेळी आरबीआय रेपो दरात 25 बीपीएसची कपात करू शकते, असा अंदाज बहुतांश अर्थतज्ज्ञांनी व्यक्त केला आहे.

एचडीएफसी सिक्युरिटीजचे व्यवस्थापकीय संचालक आणि मुख्य कार्यकारी अधिकारी धीरज रेली म्हणाले, “गव्हर्नर मल्होत्रा यांच्या अध्यक्षतेखाली होणाऱ्या एमपीसीच्या आगामी बैठकीत आरबीआयकडून रेपो दरात २५ बेसिस पॉईंट्सची कपात होण्याची शक्यता आहे. मात्र, हा निर्णय अत्यंत समतोल आहे. मध्यवर्ती बँक त्याऐवजी तरलता उपायांना प्राधान्य देऊ शकते आणि एप्रिलच्या धोरण आढाव्यापर्यंत व्याजदर कपात पुढे ढकलू शकते, विशेषत: वाढत्या जागतिक अनिश्चिततेच्या पार्श्वभूमीवर. रिझर्व्ह बँकेने मे 2020 मध्ये व्याजदरात कपात करण्याची घोषणा केली होती.

हेही वाचा : प्रस्तावित ‘‘शिवनेरी’’ जिल्हाच्या मागणीवरुन उपमुख्यमंत्री अजित पवार- आमदार महेश लांडगे आमने-सामने!

रेपो दर कपातीच्या बाजूने अनेक तर्क
अर्थतज्ज्ञांच्या म्हणण्यानुसार, एमपीसी तीन दिवसांच्या बैठकीत अर्थमंत्री निर्मला सीतारामन यांनी केंद्रीय अर्थसंकल्प 2025 मध्ये जाहीर केलेल्या महत्त्वाच्या सुधारणा धोरणांवर चर्चा करणार होती, विशेषत: वित्तीय बळकटीकरणावर लक्ष केंद्रित करणार होती. डोनाल्ड ट्रम्प पुन्हा अमेरिकेच्या राष्ट्राध्यक्षपदी विराजमान झाल्याने जागतिक व्यापार तणाव वाढला, देशांतर्गत अर्थव्यवस्था मंदावली, महागाई वाढली.

मात्र, मंदावलेला आर्थिक विकासदर, सरकारचा आगाऊ अंदाज आणि बँकिंग व्यवस्थेतील तरलता वाढविण्याचे अलीकडील प्रयत्न असे व्याजदर कपातीच्या बाजूने अनेक तर्क आहेत. तरीही आव्हाने कायम असून रिझर्व्ह बँकेची सध्याची भूमिका आणि या निर्णयामागचे कारण जाणून घेणे औत्सुक्याचे ठरेल. शिवाय संजय मल्होत्रा आणि इतर सहकाऱ्यांनी रुपया अधिक मोकळेपणाने चालू देण्याची तयारी दर्शवली आहे.

संजय मल्होत्रा यांच्या नेतृत्वाखाली एमपीसीची ही पहिलीच बैठक आहे. संजय मल्होत्रा यांनी शक्तिकांत दास यांच्या जागी पुढील तीन वर्षांसाठी रिझर्व्ह बँकेचे 26 वे गव्हर्नर म्हणून पदभार स्वीकारला होता. फेब्रुवारीची बैठक चालू आर्थिक वर्षातील शेवटची बैठक आहे. जाणून घ्या या आर्थिक वर्षात आरबीआय एमपीसीची बैठक कधी झाली

एमपीसीची बैठक कधी झाली?
3-5 एप्रिल 2024

5-7 जून 2024

6-8 ऑगस्ट 2024

7-9 ऑक्टोबर 2024

4-6 डिसेंबर 2024

5 ते 7 फेब्रुवारी 2025

एमपीसीच्या बैठकीचा निर्णय मी कुठे पाहू शकतो?
संजय मल्होत्रा यांच्या अध्यक्षतेखाली आरबीआय एमपीसीची तीन दिवसीय बैठक आज संपत असून समितीचा निर्णय जाहीर करण्यात येणार आहे. आरबीआय गव्हर्नरांचे भाषण आरबीआयच्या अधिकृत यूट्यूब चॅनेलवर पाहता येईल.

महाईन्यूज-X वर फॉलो करा : महाईन्यूजला instagram वर फॉलो करा